На основу члана 119. став 1. тачка 1) Закона о основама система образовања и васпитања (``Сл. Гласник РС`` бр. 88/17, 27/18, 10/19 и 6/20), члана 38. став 1. Закона о културним добрима („Сл. гласник РС“ бр. 71/94, 52/11 – др. закон и 99/11 – др. закон) и одредби Закона о архивској грађи и архивској делатности (``Сл. Гласник РС`` бр. 6/20) Школски одбор Гимназије у Врњачкој Бањи на својој седници одржаној 21.10.2021.године, донео је

ПРАВИЛНИК О КАНЦЕЛАРИЈСКОМ И АРХИВСКОМ ПОСЛОВАЊУ СА ЛИСТОМ КАТЕГОРИЈА РЕГИСТРАТУРСКОГ МАТЕРИЈАЛА СА РОКОВИМА ЧУВАЊА

I ОСНОВНЕ ОДРЕДБЕ

Члан 1.
Правилником о канцеларијском и архивском пословању (у даљем тексту: Правилник) утврђује се начин канцеларијског и архивског пословања, као и заштита података добијених аутоматском обрадом података у Гимназији у  Врњачкој Бањи (у даљем тексту: Школа).

Члан 2.
Канцеларијско и архивско пословање обухвата примање и прегледање поште, завођење поште, евидентирање и класификовање предмета, распоређивање и достављање предмета у рад, административно-техничко обрађивање предмета, отпремање поште, развођење поште, архивирање и стручно одржавање архиве, одабирање архивске грађе и излучивање безвредног регистратурског материјала и предају архивске грађе Историјском архиву Краљево.

Члан 3.
· оквиру канцеларијског и архивског пословања у смислу овог Правилника поједини термини имају следећа значења:

1. АКТ (службени допис) је сваки писани састав упућен на званичан начин којим се покреће, мења, допуњава, прекида или завршава нека службена делатност. Акти могу бити обични, поверљиви, строго поверљиви са ознаком коју тајну садрже или врсту хитности;

2. ПРИЛОГ је писани састав (документ, табела, графикон, цртеж и сличио) или физички предмет који се прилаже уз акт ради допуњавања, објашњавања или доказивања садржине акта;
3. ПРЕДМЕТ је скуп свих аката и прилога који се односе на исто питање и чине целину;

4. ДОСИЈЕ је скуп предмета који се односе на исту материју или на исто правно или физичко лице;

5. ФАСЦИКЛА је скуп више предмета или досијеа који се после завршеног поступка чувају сређени у истом омоту;

6. СЕКРЕТАРИЈАТ је канцеларија у Школи где се обављају следећи послови: пријем, прегледање и распоређивање поште, евидентирање и здруживање службених аката, отпремање поште, достављање дописа унутрашњим организационим јединицама, развођење као и њихово остављање у архиву и чување;

7. АРХИВСКА ГРАЂА је сав изворни и репродуковани (писани, цртани, штампани, фотографисани, филмови, фонографски или на неки други начин забележени) документарни материјал од значаја за историју образовања, културу и остале друштвене потребе настао у раду и у вези са радом Школе без обзира када и где је настао;





8. РЕГИСТРАТУРСКИ МАТЕРИЈАЛ чине списи, фотографски и фонографски снимци и на други начин састављени записи и документа, као и књиге и картотеке о евиденцији тих списа, записа и докумената примљени и настали у раду Школе, док су од значаја за његов текући рад или док из тог регистратурског материјала није одабрана архивска грађа која ће се трајно чувати;

9. БЕЗВРЕДНИ РЕГИСТРАТУРСКИ МАТЕРИЈАЛ чине делови писане документације који су изгубили оперативну вредност, односно којима је престала важност за текући рад, а нису оцењени као архивска грађа;

10. АРХИВСКИ ДЕПО су посебне просторије или ормани у којима се чува регистратурски материјал и архивска грађа по истеку рока чувања у архиви писарнице;

11. ОДАБИРАЊЕ АРХИВСКЕ ГРАЂЕ И ИЗЛУЧИВАЊЕ БЕЗВРЕДНОГ РЕГИСТРАТУРСКОГ МАТЕРИЈАЛА је поступак којим се архивска грађа одабира из регистратурског материјала уз излучивање оних делова материјала којима је престала важност за текући рад, а који немају својство архивске грађе;

12. ЛИСТА КАТЕГОРИЈА РЕГИСТРАТУРСКОГ МАТЕРИЈАЛА је део овог Правилника који садржи попис целокупног регистратурског материјала према категоријама који је настао у раду Школе, са роковима чувања тог материјала, а на основу чега се врши одабирање архивске грађе и излучивање безвредног регистратурског материјала;

13. АРХИВА је саставни део писарнице где се чувају завршени (архивирани) предмети, евиденције о актима и предметима, као и остали документарни материјал до предаје надлежном архиву или његовог уништења;.

14. АРХИВСКА КЊИГА је евиденција која садржи попис целокупног регистратурског материјала (инвентарни преглед) насталог у раду Школе, као и оног регистратурског материјала који се по било ком основу налази у Школи;

15. АРХИВСКА (РЕГИСТРАТУРСКА) ЈЕДИНИЦА је фасцикла, кутија, регистратор, књиге, картотека, свежањ где се архивира (одлаже) регистратурски материјал и архивска грађа.

16. АРХИВСКИ ФОНД чине сви предмети који су настали у раду Школи.

AI ПРИМАЊЕ И ПРЕГЛЕДАЊЕ ПОШТЕ 
                               Члан 4.
Примање поште (аката, поднесака, пакета, новчаних писама, телеграма и др.) врши се у секретаријату Школе.

Пошту у редовном радном времену прима директор, секретар, координатор финансијско-рачуноводствених послова или финансијско-администартивни сарадник.

Пријем хитних поштанских пошиљки ван радног времена и у дане када се не ради врши дежурни радник.

Пошту која се доставља путем курира прима директор,секретар, координатор финансијско-рачуноводствених послова или финансијско-администартивни сарадник, а пријем се потврђује потписом доставне књиге за место, повратнице, доставнице или на копији дописа чији се оригинал доставља.

Пријем и предају пошиљки у пошти врши овлашћено лице у складу са важећим прописима ЈП ПОШТА СРБИЈЕ.









Члан 5.
Приликом примања, односно подизања пошиљке овлашћени радник не сме подићи пошиљку на којој је означена вредност. У том случају он мора захтевати од одговорног службеника надлежне јединице поштанске службе да се стање и садржина пошиљке комисијски утврди и тек потом ће преузети пошиљку са записником о комисијском налазу.
Оштећену препоручену и вредносну пошиљку овлашћено лице не може подићи или примити, већ у том случају он мора захтевати од одговорног службеника надлежне јединице поштанске службе да се стање и садржина пошиљке комисијски утврди и тек потом ће преузети пошиљку са записником о комисијском налазу.

За примљене оштећене обичне пошиљке, овлашћено лице записнички или кратком забелешком, која се уписује непосредно уз отисак пријемног штамбиља, констатује врсту и обим оштећења.

Члан 6.
Овлашћено лице не може примити нити потписати документацију, односно вредносне или препоручене пошиљке које гласе на име запосленог у Школи.

Пошту насловљену на име, овлашћено лице након пријема исте, неотворену одмах доставља лицу које је наведено у адреси. Уколико таква пошта има карактер службеиог акта, ово лице је дужно да у року од 24 часа од пријема, исту достави секретаријату Школе ради евидентирања.

Члан 7.
Обичне и препоручене пошиљке отвара директор, секретар или финансијско административни сарадник.
Поверљиву и строго поверљиву пошту отвара директор Школе.

Пошиљке које подлежу посебним правилима (конкурси, јавне набавке и слично) отварају се на месту и у време одређено тим правилима, а на коверте се уписује датум и време пријема пошиљке.
Члан 8.
При отварању поштанских пошиљки треба пазити да се не оштети њихова садржина, као и да у коверти не остане неки прилог.

            У случају када датум предаје пошиљке путем поште може бити од значаја за рачунање рокова, уз примљену пошиљку обавезно се прилаже и коверат.

Члан 9.
На сваки примљени акт који се евидентира у основну евиденцију, овлашћено лице утискује пријемни штамбиљ.
Отисак пријемног штамбиља по правилу се ставља у горњи десни угао прве стране. Ако ту нема довољно места, ставља се на погодно место прве стране или на полеђини акта у горњем левом углу.
	После стављања отиска пријемног штамбиља,  уписују се одговарајући подаци у отисак пријемног штамбиља.

На пријемном штамбиљу уписује се тачан број примљних примерака поједине пошиљке и тачан број прилога, одмах након отварања поште.
Уколико се у пошиљци наглашава да се уз њу шаљу одређени прилози, а њих уз пошиљку нема, на пријемном штамбиљу се констатује да прилога нема.


Ако су коверте препоручених пошиљки, омоти пакета и других пошиљки примљени оштећени, о томе пре отварања, у присуству двојице службеника, треба сачинити кратак записник у коме ће се констатовати обима оштећења, односно недостатак садржаја пошиљке.


Ако Школа добије акт или пошиљку адресовану на друго правно или физичко лице, на пошиљку ће се ставити забелешка «погрешно достављено», а затим ће се пошиљка на најпогоднији начин послати ономе коме је упућена, односно вратити пошти. Овако примљена пошта на заводи се у основну евиденцију.
Секретар Школе уку административно-финансијски сарадник је дужан да констатује кратком белешком уколико се у коверти налази новац или нека друга вредност.
	После завођења аката у деловоднк, новац ће предати служби рачуноводтсва, уз признаницу.


Члан 10.
Примљену пошту распоређује секретар или финансијско-административни, који је отвара и прегледа. Изузетно, директор Школе може одредити да распоређивање поште стално или привремено врши други радник.

BI ЕВИДЕНТИРАЊЕ И КЛАСИФИКОВАЊЕ

Члан 11.
Школа води основну евиденцију о примљеним и сопственим актима и предметима.

Предмети се евидентирају и достављају у рад стручној служби на чије послове се односе истог дана када су и примљени.

Члан 12.
Основна евиденција о актима и предметима води се у деловоднику, по систему основних бројeва и подбројeва.

Основним бројем означава се сваки предмет, по хронолошком реду настанка или пријема, идући од редног броја 01 па надаље. Основни број предмета се у току годинe, по правилу, не мења.

Подбројем се означавају сви накнадно примљени акти или дописи који се односе на предмет који је означен основним бројем, тако што се исти заводе под основним бројем предмета уз додавање наредног подброја.

Деловодник се води за сопствене и примљене акте Школе који се односе на рад Школе, а поједине стручне службе Школе воде своје посебне евиденције који се односе на рад тих служби.

Члан 13.
Предмети се класификују по стручиим службама, организационим јединицама или групи и врсти послова на које се односе на основу двоцифрених класификационих ознака, на следећи начин:
01 -- радни односи;
04 – економско-финансијски послови;
06 – настава, ученици;
09 – директор, секретар, органи Школе, јавне набавке и др.

Класификационе ознаке се могу, по потреби, даље рашчлањивати по материји, о чему одлуку доноси секретар на почетку календарске године.

· деловоднику се почетком године резервишу одређени бројеви за пописе аката.

Члан 14.
Акти, односно предмети евидентирају се у деловодник на следећи начин:

· у рубрику један уписује се основни број из деловодника,
· у рубрику два уписује се назив предмета,


· у рубрику три уписује се подброј основног броја,
· у рубрику четири уписује се датум пријема предмета,
· у рубрику пет уписује се назив и седиште пошиљаоца,
· у рубрику шест уписује се број примљеног предмета и датум,

· у рубрику седам уписује се стручна служба или организациона јединица којој се предмет доставља на рад, односно организациона јединица чијим је радом акт настао, односно група послова на које се акт односи,

· у рубрику осам уписује се датум отпремања - развођења, односно пријема предмета,

· у рубрику девет уписује се једна од ознака коју су на предмет ставили обрађивачи предмета и то: „а/а“ ако је рад у вези са предметом потпуно завршен и треба га архивирати; „р“ ако је предмет стављен у рок и датум до када се има држати у року, односно када се претпоставља да ће стићи допуне предмета; ознака организационе једииице или службе којој је уступљен предмет на даљи рад; реч „изворно“, а испод тога пун назив и место организационе јединице, службе или лица коме је предмет упућен на даље решавање.


Члан 15.
ПОПИС АКАТА
Попис аката је саставни део деловодника и служи за завођење аката исте врсте који се масовно примају, а по којима се води исти поступак, као што су: уговори о раду, анекси уговора о раду, решења о заснивању радног односа, решења о престанку радног односа, решења о заради радника и друга решења, пријаве по објављеним конкурсима – огласима, потврде ученицима, пријаве за упис по разредима, пријаве за полагање испита, пријаве за полагање завршног испита, молбе за ослобођење од наставе физичког образовања, требовања, путни налози, потврде о радном односу, одлуке органа Школе и сл.
	У образац «Попис аката» уписује се основни број, а затим се као подброј уписују акти или поднесци редом, како се примају или издају.
	На крају године уписује се број аката у деловодник код основног броја под којим је попис аката заведен, а пописи аката сложени по основним бројевима прилажу се уз деловодник.

Члан 16.
Након евидентирања у деловоднику, у одговарајућу рубрику пријемног штамбиља уписује се класификациона ознака предмета, датум и основни број под којим је предмет заведен у деловоднику, као и подброј под којим је акт заведен у рубрику три.
Уписивање података у деловодник и попис аката врши се читким рукописом, мастилом или хемијском оловком, водећи рачуна да подаци из једне рубрике не прелазе у другу.
За поједине називе могу се писати – употребљавати скраћенице које су опште познате и које се без тешкоћа могу разумети и прочитати
У деловоднику и попису аката не сме се вршити брисање погрешно уписаних речи, односно бројева, лепљење хартије преко погрешно уписаних рубрика, вађење погрешно уписаних страна и сл.
	Исправке се врше на тај начин што се преко погрешно уписаних речи, односно бројева танко повуче линија, а изнад тога се уписује правилан текст.
Исправке у деловоднику или попису аката врши радник који води деловодник или попис аката и оверава их својим потписом.






Члан 17.
Поверљиви и строго поверљиви акти заводе се у поверљив, односно строго поверљив деловодник.
	Строго поверљив деловодник води се у укориченој књизи која може да се користи и више година и чува се у каси
Члан 18.
На крају календарске године деловодник се закључује службеном белешком. Испод последњег броја из деловодника, финансијско-административни сарадник који води деловодник уписује укупан број предмета заведених у тој години и датум закључивања.

Службена белешка се оверава потписом финансијско-административног сарадника и печатом.

IV АДМИНИСТРАТИВНО - ТЕХНИЧКО ОБРАЂИВАЊЕ ПРЕДМЕТА

Члан 19.
Сваки службени допис Школе треба да садржи:

· заглавље, у горњем левом углу (назив и седиште Школе, број дописа са класификационим знаком и датум), а ако се користи меморандум Школе само број дописа са класификационим знаком и датум;

· адреса примаоца (пун назив и седиште);
· број и датум примљеног дописа на који се одговара „веза“;
· текст који мора бити јасан, сажет и читак;

· испод текста са леве стране потпис овлашћеног лица, а уз потпис отисак службеног (округлог) печата;

· испод текста са леве стране наводе се прилози који се достављају уз допис.

Службени допис се пише у најмање два примерка, од којих се један доставља примаоцу, а други се задржава у архиви.

Службене дописе Школе потписује директор или лице овлашћено од стране директора. Евиденција и издавање јавних исправа раде се на прописаним обрасцима, у складу са законом.
	За потврде и уверења користиће се одговарајући обрасци. Уместо образаца може се израдити и употребљавати гумени штамбиљ са одговарајућим текстом.
	Текст обрасца, односно гуменог печата мора бити читак, јасан и садржавати основне одредбе закона који регулише одређено питање или основне елементе акта.

V ОТПРЕМАЊЕ ПОШТЕ

Члан 20.
Сви завршени предмети које треба отпремити, архивирати или уступити неком другом лицу, служби или организационој јединици, достављају се овлашћеном лицу.

Овлашћено лице проверава формалну страну службеног акта насталог у раду Школе, и зависно од потребе, исти отпрема, архивира или доставља организационој јединици.

Члан 21.
На сваки завршени предмет овлашћено лице поред ознаке а/а уписује и рок чувања предмета на основу Листе категорије регистратурског материјала и ставља параф код ознаке чувања.
Члан 22.
Отпремање поште из Школе врши овлашћено лице.
Сва преузета пошта отпрема се истог дана, а најкасније наредног дана.



На пошиљку која се отпрема, након што ју је потписало овлашћено лице ставља се отисак округлог печата.


Више пошиљки или предмета за истог примаоца стављају се у исти коверат.

Члан 23.
Документа и сва акта којима се утврђују права и обавезе радника и других лица отпремају се препоручено
Вредносне пошиљке, судска пошта, поверљива и строго поверљива документа увек се шаљу препоручено и према прописима ПТТ или преко доставне књиге за спољну доставу ако такве пошиљке доставља курир.

Члан 24.
Омоти поверљиве и строго поверљиве поште печате се печатним воском, означавањем „поверљиво“ на средини омота за поверљиву пошту, а за строго поверљиву пошту означавањем „строго поверљиво“ на средини и у угловима омота.

Члан 25.
· доставну књигу за пошту уписују се све пошиљке које се отпремају поштом. Доставна књига за пошту служи као евиденција о завршеној отпреми.

Члан 26.
Износ утрошеног новца на име поштанских трошкова уноси се у „Контролник поштарине“.

Приликом сваког новог требовања новца за поштарину "Контролник поштарине" се закључује, сравњује и доставља служби рачуноводства ради контроле одобрења нових новчаних средстава за поштарину.

Члан 27.
Отпремање хитне и друге поште према органима, организацијама, правним и физичким лицима са територије Врњачке Бање може обавити овлашћено лице.

VI РАЗВОЂЕЊЕ ПРЕДМЕТА

Члан 28.

По завршеној отпреми поште, копије послатих службених примерака се разводе у деловоднику.
Развођење аката врши се на тај начин што се у одговарајуће рубрике деловодника, односно пописа аката уноси датум развода и а/а, ако је рад на предмету завршен и акт се одлаже у архиву, а «Р» ако је по акту утврђен рок за пријем приговора, с тим што се уписује и датум истека рока

VII АРХИВИРАЊЕ И ЧУВАЊЕ ПРЕДМЕТА

Члан 29.

Завршени предмети се одлажу, архивирају у фасцикле или регистраторе, по редним бројевима деловодника.





Члан 30.
Регистратурски материјал се чува према роковима утврђеним у Листи категорија регистратурског материјала.

Члан 31.
Регистратурски материјал се према утврђеној класификацији разврстава у одговарајуће архивске (регистратурске) јединице (фасцикле, кутије и сл.). На спољним омотима архивских (регистатурских) јединица исписује се:

· назив Школе,
· назив стручне службе, односно организационе јединице,
· назив категорије регистратурског материјала из Листе категорија,
· година, односно раздобље настанка материјала,

· почетни и завршни број уложених предмета (ако се регистратурски материјал састоји из предмета који су хронолошки поређани по редним бројевима),

· редни број под којим је архивска (регистратурска) јединица уписана у архивску књигу и

· рок чувања.

Члан 32.
Регистратурски материјал који садржи податке који су законом и општим актима Школе одређени као државна, војна и службена тајна улаже се у посебне архивске (регистратурске) јединице.

Члан 33.
Регистратурске јединице смештају се на одговарајуће полице или у ормаре у просторијама, тако да регисгратурски материјал буде обезбеђен од влаге, пожара, оштећења и нестанка.

Регистратурски материјал чува се најдуже две године у писарници и радним просторијама, након чега се предаје у архивски депо.

Члан 34.
Сав регистратурски материјал настао у раду Школе уписује се у архивску књигу, која се води као општи инвентарни преглед архивске грађе и регистратурског материјала Школе.

Попис регистратурског материјала који је настао у стручним службама, односно организационим јединицама, доставља се, ради уписа у архивску књигу, запосленом задуженом за послове архиве.

Члан 35.
· архивску књигу упис се врши по годинама и врсти регистратурског материјала, у оквиру стручних служби, односно организационих јединица на следећи начин:

· редни број уписа за сваку категорију регистратурског материјала,
· дан, месец и година уписа регистратурског материјала у архивску књигу,

· година у којој је регистратурски материјал настао ако је материјал који се уписује настао само у току једне године, а ако материјал потиче из више година или је у питању евиденција која се почела водити у једној, а вођење је завршено у другој години, уписује се прва и последња година у којој је материјал настао, односно у којој је почето и завршено вођење евиденције,

· класификациони знак из јединствене класификације предмета по материји или друга одговарајућа ознака,

· назив категорије регистратурског материјала,
· укупан број регистратурских јединица,


· број и датум записника који је састављен у Школи приликом излучивања безвредног регисгратурског материјала или примопредаје архивске грађе Историјском архиву Краљево,

· рок чувања који је за ту категорију регистратурског материјала предвиђен Листом категорија регистратурског материјала.

Члан 36.
Регистратурски материјал чува се у архивском депоу према редним бројевима из архивске књиге.

Члан 37.
Регистратурски материјал који се по било ком основу нађе у Школи, уписује се у архивску књигу.

Члан 38.
Приликом достављања преписа Архивске књиге, достављају се и подаци о количини архивског материјала, изражени у дужним метрима.

Члан 39.
Архивски предмети се могу давати на привремено коришћење уз реверс који се попуњава у три примерка. Један примерак реверса се чува на месту одакле је узет на коришћење архивски предмет, други се чува код запосленог задуженог за послове архиве, а трећи се издаје кориснику предмета.

VIII ОДАБИРАЊЕ АРХИВСКЕ ГРАЂЕ И ИЗЛУЧИВАЊЕ БЕЗВРЕДНОГ РЕГИСТРАТУРСКОГ МАТЕРИЈАЛА

Члан 40.
Одабирање архивске грађе и излучивање безвредног регистратурског материјала врши се на основу Листе категорија региегратурског материјала са роковима чувања.

Листу категорија регистратурског материјала са роковима чувања саставни је део овог Правилника и доставља се на сагласност Историјском архиву Краљево.


Листа категорија регистратурског материјала садржи:
· редни број,
· садржај-врста предмета
· рок чувања.

Члан 41.
За трајно чување регистратурског материјала одређују се категорије материјала које садрже податке који одражавају суштину рада Школе и категорије материјала предвиђене за трајно чување по посебним прописима.

Члан 42.
За регистратурски материјал који није оцењен као архивска грађа, рокови чувања одређују се зависно од потреба Школе, као и у складу са посебним прописима.


Члан 43.
Уколико се током године јаве нове врсте докумената, врши се измена и допуна постојеће Листе категорија регистратурског материјала са роковима чувања.

Допуна Листе категорија регистратурског материјала са роковима чувања доставља се на сагласност Историјском архиву Краљево.

Члан 44.
Излучивање безвредног регистратурског материјала врши се комисијски.
Комисија из претходног става има три члана, а именује их директор Школе.

Члан 45.
· излучивању безвредног регистратурског материјала води се записник, који се саставља у три примерка, од којих се два примерка достављају Историјском архиву Краљево.

Записник из претходног става садржи:
· датум и место састављања записника,
· имена чланова комисије,
· потпун назив Школе,
· распон година излученог безвредног регистратурског материјала који се излучује,

· попис излученог безвредног регистратурског материјала који садржи: редни број, инвентарни број регистратурског материјала из архивске књиге, годину настанка, назив категорије регистратурског материјала, количину и рок чувања,

· укупну количину излученог безвредног рсгистратурског материјала изражену у метрима и

· потпис свих чланова комисије из члана 45.

Члан 46.

Историјски архив Краљево може да задржи од излучивања категорије регистратурског материјала које су записником предвиђене за излучивање, уколико оцени да регистратурски материјал садржи податке за трајно чување.

IX ПРЕДАЈА АРХИВСКЕ ГРАЂЕ ИСТОРИЈСКОМ АРХИВУ КРАЉЕВО

Члан 47.
Сређена и пописана архивска грађа предаје се Историјском архиву Краљево на чување, након тридесет година од дана настанка грађе.

Преузимање архивске грађе од стране Историјског архива Краљево може се вршити сваке пете године, по истеку рока од тридесет година.

Члан 48.
Архивска грађа предаје се сређена и пописана, на месту које одреди Архив.
Члан 49.
Примопредаја архивске грађе врши се комисијски. Комисију чине представници Школе и представници Историјског архива Краљево.

· присуству комисије саставља се записник у пет примерака који садржи следеће
податке:
· потпун назив Школе,
· место примопрсдаје и датум,
· попис архивске грађе по годинама, врсти и количиии,
· мишљење предаваоца о условима коришћења грађе,
· потпис чланова комисије и овера предаваоца и примаоца.

Члан 50.
Послове стављања предмета у архиву у смислу овог Правилника, као и издавања предмета из архивског депоа обавља запослени задужен за послове архиве према Правилнику о унутрашњој организацији и систематизацији послова.

Члан 51.
За чување и заштиту архивске грађе у смислу овог Правилника одговоран је директор Школе.

X ЗАШТИТА ПОДАТАКА И ВОЂЕЊЕ ЕВИДЕНЦИЈА ПУТЕМ АУТОМАТСКЕ ОБРАДЕ ПОДАТАКА

Члан 52.
Аутоматском обрадом података,односно у електронском облику воде се и обрађују подаци за финансијско пословање Школе (пословне књиге, рачуноводствене исправе, финансијски извештаји, обрачун и евиденције зарада и накнада), подаци за базу података

· ученицима, као и електронска пошта.
Заштита податка у електронском облику обезбеђује се:

· обезбеђењем рачунарске мреже уређајем за непрекидно напајање електричном енергијом,

·  заштитом од вируса,
·  израдом заштитних копија,
·  заштитом приступа подацима.

Члан 53.
Заштиту података у финансијском пословању Школе, обезбеђује координатор финансијко-рачуноводствених послова.

За финансијско пословање користи се софтвер који обезбеђује очување података о свим прокњиженим трансакцијама, омогућава функционисање система интерних рачуноводствених контрола и онемогућава брисање прокњижених пословних промена.
Пословне књиге, рачуноводствене исправе, финансијски извештаји штампају се у папирном облику и чувају се у Школи у складу са Листом категорија регистратурског материјала.
Члан 54.
Податке и документа из чл. 52. и 53. овог Правилника могу користити само лица запослена у Школи која су Правилником о унутрашњој организацији и систематизацији послова за то овлашћена.
XII ПРЕЛАЗНЕ И ЗАВРШНЕ ОДРЕДБЕ
Члан 55.
Школа је дужна да са изузетном пажњом чува и одржава архивску грађу и регистратурски материјал у складу са Законом о културним добрима, другим прописима и упутствима Историјског архива Краљево.
Члан 56.
Листа категорија регистратурског материјала са роковима чувања чини саставни део овог Правилника.

Члан 57.
· свакој  измени  и  допуни  овог  Правилника  се  обавештава  Историјски  архив
Краљево.

Члан 58.
	Ступањем на снагу овог Правилника престаје да важи раније донет Правилник о канцеларијском пословању Гимназије у Врњачкој Бањи бр.01-1121 од 01.11.2010.године.

Овај Правилник ступа на снагу од дана када га одобри надлежна установа која врши заштиту над арвхивском грађом и регистратурским материјалом.


Председник Школског одбора
__________________________
								Проф.др Драган Ђурћић





Л И С Т A

КАТЕГОРИЈА РЕГИСТРАТУРСКОГ МАТЕРИЈАЛА СА РОКОВИМА ЧУВАЊА


	Ред.
број
	Садржај - врста предмета
	Рок чувања

	
	
	

	
	I
	

	
	  ПРЕДМЕТИ КОЈИ СЕ ОДНОСЕ НА  ОСНИВАЊЕ ШКОЛЕ
	

	
	
	

	1.
	Решење о оснивању школе
	Трајно

	2.
	Сва документација везана за почетак рада школе (депоновање потписа, отварање текућих-рачуна, добијање сагласности за рад и сл.)
	“

	3.
	Предмети везани за промену назива, промену и допуну делатности, уписа у регистар код надлежног суда и сл.
	“

	4.
	Остали предмети који се односе на оснивање и организацију рада школе       ( интеграције, укидања и сл.)
	“

	
	
	

	
	
	

	
	II
	

	
	
	

	
	ПРЕДМЕТИ КОЈИ СЕ ОДНОСЕ НА ВАСПИТНО –ОБРАЗОВНУ ДЕЛАТНОСТ
	

	
	
	

	5.
	Уписнице – матична књига ученика
	Трајно

	6.
	Књига матичне евиденције о ученицима
	``

	7.
	Записници Наставничког већа
	“

	8.
	Записници стручних већа за област предмета и стручних актива
	“

	9.
	Школски програм и Школски развојни план
	“

	10.
	Програми и планови рада школе – годишњи
	“

	11.
	Годишњи извештаји о раду школе
	“

	12.
	Записници о инспекцијском прегледу школе
	“

	13.
	Летопис школе
	“

	14.
	Монографија школе
	“

	15.
	Стручне анализе и упутства стручног сарадника –психолога, педагога
	трајно

	16.
	Одлуке о похвалама и наградама ученика
	“

	17.
	Школски (ученички) листови и друга школска штампа
	“

	18.
	Књига евиденције о обрзовно –васпитном раду у средњој школи -Дневници рада (некада прозивници)
	10 година под условом да су подаци из дневника рада унети у матичне књиге

	19.
	Дневник васпитног рада
	10 година

	20.
	Преводнице - исписнице ученика
	1 година

	21.
	Пријаве и записници о полагању матурских, завршних, поправних, разредних и допунских испита
	10година

	22.
	Пријаве и записници о полагању испита ванредних ученика
	10 година

	23.
	Наредбе и обавештења ученицима
	1 година

	24.
	Молбе за ослоба|ђање од физичког васпитања
	4 године

	25.
	Пријаве о недоласку ученика у школу
	"

	26.
	Годишњи и месечни планови рада по предметима
	1 година

	27.
	Самовредновање рада школе
	Трајно

	28.
	Записници стручног тима за инклузивно обрзовање
	Трајно

	
	
	

	
	
	

	
	III
	

	
	
	

	
	ПРАВИЛНИЦИ И ДРУГА ОПШТА АКТА
	

	
	
	

	29.
	Статут школе
	Трајно

	30.
	Разни правилници (по један примерак)
	"

	31.
	Пословници
	"

	
	
	

	
	
	

	
	IV
	

	
	
	

	
	ПРАВНИ И ОПШТИ ПОСЛОВИ
	

	
	
	

	32.
	Дипломе, плакете, захвалнице и друга јавна признања
	Трајно

	33.
	Предмети имовинско правног карактера
	"

	34.
	Поздрави, јубилеји, честитке и сл.
	"

	35.
	Парнични предмети
	10 година

	36.
	Акта донета у управном поступку
	5 година

	37.
	Уговори о делу, грађанско правни односи и сл.
	"

	38. 
	Расписи, саопштења, обавештења и сл.
	5 година

	39.
	Разна пропратна писма
	"

	40.
	Платни налози, решења о извршењу и сл.
	3 године

	41.
	Акта о осигурању имовине и лица
	2 године

	42.
	Периодични извештаји о разним питањима
	1 година

	43.
	Годишњи статистички извештаји
	Трајно

	44.
	Разне интерне евиденције
	3 године

	
	
	

	
	
	

	
	V
	

	
	
	

	
	ПРЕДМЕТИ КОЈИ СЕ ОДНОСЕ НА РАД ОРГАНА УПРАВЉАЊА У ШКОЛИ
	

	
	
	

	
	
	

	45.
	Записници са седница Школског одбора и Савета родитеља
	Трајно

	46.
	Записници о спроведеном референдуму
	"

	47.
	Документа око избора и реизбора директора
	"

	48.
	Програми рада и извештаји органа управљања
	"

	49.
	Предмети у вези избора органа управљања
	4 године

	
	
	

	
	
	

	
	VI
	

	
	
	

	
	ПРЕДМЕТИ ИЗ РАДНОГ ОДНОСА
	

	
	
	

	50.
	Матична књига радника
	Трајно

	51.
	Персонална досијеа радника (актива и пасива)
	"

	52.
	Кадровски и социјални картони радника
	"

	53.
	Решења о признавању радног и посебног стажа
	"

	54.
	Записници инспекције рада
	"

	55.
	Повреде на раду
	"

	56.
	Предмети у вези материјалне одговорности радника
	5 година

	57.
	Предмети у вези са спровођењем конкурса
	"

	58.
	Преписка са Националном службом запошљавања
	"

	59.
	Разна персонална решења
	2 године

	60.
	Тужбе у вези са радним споровима
	5 година

	61.
	Разне персоналне евиденције
	"

	62.
	Предмети у вези покретања дисциплинског поступка
	"

	63.
	Сви предмети у вези заштите на раду
	Трајно

	64.
	Решења и одлуке у вези расподеле дохотка
	5 година

	65.
	Пријаве података о утврђеном личном дохотку (М4)
	Трајно

	
	
	

	
	
	

	
	VII
	

	
	
	

	
	ПРЕДМЕТИ КОЈИ СЕ ОДНОСЕ НА СТРУЧНА УСАВРШАВАЊА, СТРУЧНЕ ИСПИТЕ И СЛ.
	

	
	
	

	66.
	Евиденција о положеним стручним испитима или испитима за лиценцу
	Трајно

	67.
	Предмети који се односе на стручна усавршавања
	"

	68.
	Материјали везани за семинаре, саветовања и сл.
	"

	69.
	Остала преписка везана за стручна усавршавања
	5 година

	
	
	

	
	
	

	
	VIII
	

	
	
	

	
	ПРЕДМЕТИ КОЈИ СЕ ОДНОСЕ НА ИНВЕСТИЦИЈЕ, ИЗГРАДЊУ И АДАПТАЦИЈУ ОБЈЕКАТА И СЛ.
	

	
	
	

	70.
	Одлуке о изградњи објеката
	Трајно

	71.
	Сва техничка документација везана за изградњу објеката (пројекти, правно-имовинска документација, грађевинске дозволе, технички пријеми)
	"

	72.
	Пројекти везани за адаптације и поправке зграде
	"

	73.
	Остали материјали везани за поправке и адаптације
	10 година

	74.
	Сва документација која се односи на куповину и доделу станова радницима школе
	Трајно

	75.
	Конкурсна документација за јавне набавке
	10 година од истека уговореног рока за извршење појединачног уговора о јавној набавци, односно 
5 година од доношења одлуке о обустави поступка

	76.
	Уговори о јавној набавци
	Трајно

	77.
	Прописане евиденције о јавним набавкама
	Трајно

	
	

	

	
	
IX
	

	
	
	

	
	КАНЦЕЛАРИЈСКО И АРХИВСКО ПОСЛОВАЊЕ
	

	
	
	

	78.
	Деловодни протокол
	Трајно

	79.
	Листа категорија рег. материјала са роковима чувања
	"

	80.
	Записници о прегледу архивске грађе
	"

	81.
	Решења о излучивању безвредног рег. материјала
	"

	82.
	Спискови штамбиља и печата
	Трајно

	83.
	Решења о одре|ивању архивских или организационих знакова
	"

	84.
	Записници о примопредаји дужности
	"

	85.
	Записник о примопредаји архивске грађе
	"

	86.
	Књига рачуна
	5 година

	87.
	Разна пуномоћја и овлашћења
	3 године

	88.
	Контролник поштарине
	"

	89.
	Доставна књига за пошту, место и сл.
	"

	90.
	Разна помоћна евиденција
	"

	91.
	Разна уверења, потврде и сл.
	"

	92.
	Регистар издатих дупликата сведочанстава и диплома
	Трајно

	
	
	

	
	
	

	
	X
	

	
	
ОСТАЛО

	

	93.
	Завршни рачуни са годишњим билансом
	Трајно

	94.
	Платни спискови
	"

	95.
	Картони личних доходака
	"

	96.
	Записници финансијске инспекције
	"

	97.
	Главна књига
	10 година

	98.
	Књига инвентара основних средстава
	трајно

	99.
	Аналитика купаца и добављача
	"

	100.
	Финансијске картице
	"

	101.
	Дневник благајне
	"

	102.
	Синтетика
	"

	103.
	Аналитика основних средстава
	"

	104.
	Налози за књижење са пратећом документацијом
	5 година

	105.
	Улазне и излазне фактуре
	"

	106.
	Чекови и кредитне признанице
	"

	107.
	Благајнички извештаји
	5 година

	108.
	Документа о исплаћеним потрошачким кредитима
	"

	109.
	Налози за све врсте исплата
	"

	110.
	Административне забране
	"

	111.
	Месечни извештаји о боловању
	"

	112.
	Разне наруџбенице
	3 године

	113.
	Копије требовања потрошног материјала
	"

	114.
	Путни налози
	3 године

	115.
	Извештај о стању сагласности салда
	2 године

	116.
	Периодични обрачун
	"

	117.
	Блок признаница и требовања
	"

	118.
	Полиса осигурања
	"

	119.
	Комплетни извештај комисије за попис са пописним листама
	"

	120.
	Опомене за исплату потраживања
	"



XI
ПРЕДМЕТИ ВЕЗАНИ ЗА БЕЗБЕДНОСТ И ОДБРАНУ ЗЕМЉЕ

           				Чувају се по посебним прописима.

Ова листа ступа на снагу када се са њом сагласи надлежни Историјски архив, а примењиваће се на регистратурски материјал и архивску грађу насталу радом Гимназије  Врњачка Бања од њеног оснивања па надаље. Измене и допуне ове листе вршиће се на начин како је то законом предвиђено.

                                                                                                          Председник Школског одбора
                                                                                                                       _________________________
  Проф.др Драган Ђурчић


